CELEX: 62020CN0359
Language: sl
Date: 2020-07-31 00:00:00
Title: Zadeva C-359/20 P: Pritožba, ki jo je 31. julija 2020 vložila Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon zoper sodbo Splošnega sodišča (sedmi senat) z dne 13. maja 2020 v zadevi T-195/18, Talanton AE/Evropska komisija

28.9.2020   
            
            
               SL
            
            
               Uradni list Evropske unije
            
            
               C 320/12
            
         
      Pritožba, ki jo je 31. julija 2020 vložila Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon zoper sodbo Splošnega sodišča (sedmi senat) z dne 13. maja 2020 v zadevi T-195/18, Talanton AE/Evropska komisija
      (Zadeva C-359/20 P)
      (2020/C 320/16)
      Jezik postopka: grščina
      
         Stranki
      
      
         Pritožnica: Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (zastopnika: K. Damis in M. Angelopoulos, dikigoroi)
      
         Nasprotna stranka: Evropska komisija
      
         Predlogi
      
      Pritožnica Sodišču predlaga, naj:
      
                  —
               
               
                  sodbo Splošnega sodišča Evropske unije z dne 13. maja 2020, Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Komisija (zadeva T-195/18) v celoti razveljavi;
               
            
                  —
               
               
                  tožbi z dne 16. marca 2018, ki jo je vložila tožeča stranka/pritožnica, ugodi;
               
            
                  —
               
               
                  nasprotno tožbo tožene stranke/nasprotne stranke zavre;
               
            
                  —
               
               
                  nasprotni stranki naloži plačilo stroškov postopka, ki jih je prijavila pritožnica.
               
            
         Pritožbeni razlogi in bistvene trditve
      
      
                  1)
               
               
                  Napačna uporaba prava – napačna uporaba načela dobre vere pri izpolnjevanju pogodbenih obveznosti in kršitev načela pravne varnosti, v skladu s katerim morajo institucije Evropske unije svoje pristojnosti izvajati v razumnem roku.
                  
                              —
                           
                           
                              Pritožnica s prvim delom tega pritožbenega razloga trdi, da je Splošno sodišče napačno razlagalo vsebino načela razumnega roka pri vodenju postopka in ni upoštevalo vseh upoštevnih okoliščin zadeve.
                           
                        
                              —
                           
                           
                              Pritožnica z drugim delom prvega pritožbenega razloga trdi, da je bilo tako s trajanjem postopka kot s stališči Komisije, zavzetimi med njegovim celotnim potekom, pri njej zbujeno legitimno pričakovanje, da ji ne bo naložen noben finančni popravek.
                           
                        
            
                  2)
               
               
                  Napačna uporaba prava – napačna uporaba načela dobre vere, ker se je sprejelo, da je Komisija pri izvajanju nadzora kršila pravila o podizvajanju.
                  
                              —
                           
                           
                              Splošno sodišče je napačno uporabilo pravo, ker ni pravilno uporabilo člena 1134 belgijskega civilnega zakonika, kakor ga razlaga Cour de Cassation (kasacijsko sodišče, Belgija).